Buško jezero

Buško jezero ili Buško blato prirodni je nastavak Livanjskog polja. Nalazi se u Bosni i Hercegovini na 716 m nadmorske visine. Jezero ima površinu od 55,8 km2, a ukupna zapremina je 782 miliona m3. Dvije trećine nalaze se u općini Tomislavgrad, a trećina u općini Livno. Površinom je najveće je umjetno jezero - vještačka akumulacija u BiH.

Projekt su zajednički 1970-ih godina 20. vijeka izvele SR Bosne i Hercegovine i SR Hrvatske, s tim da je u Hrvatskoj (mjesto Ruda, općina Otok) izgrađena HE "Orlovac" (instalirana snaga 237 MW, prosječna godišnja proizvodnja 366 GWh), dok je na teritoriju BiH izgrađena akumulacija na površini od oko 50-ak km2.

Maksimalna količina vode iznosi 800 miliona m3, a najveća dubina vode iznosi 15 m. Prihodi općina Livno i Tomislavgrad od voda Buškog blata po neslužbenim podacima iznose više od 750.000 KM. Buško blato raspolaže bogatstvom i raznovrsnošću ribljeg fonda (šaran, pastrmka, podbila, babuška, klen, som).

Kategorija:Jezera u Bosni i Hercegovini
Kategorija:Livno
Kategorija:Tomislavgrad